**Ευρωπαϊκό Μοντέλο για την Ανάπτυξη Πρότυπων Ηγετών για τη Προώθηση και Υποστήριξη Πολιτισμικά Επαρκούς και Συμπονετικής Φροντίδας Υγείας**

Το μοντέλο απευθύνεται προς τους ηγέτες που είναι υπεύθυνοι να προετοιμάζουν επαγγελματίες υγείας ώστενα παρέχουν αποτελεσματική φροντίδα υγείας λαμβάνοντας υπόψη τα πολιτισμικά πιστεύω και τις ανάγκες των ατόμων. Αναφέρεται επίσης στην ευθύνη των ηγετών νασυμβάλουν στη δημιουργία και εδραίωση ενός πολιτισμικά επαρκούς και συμπονετικού εργασιακού περιβάλλοντος.

Το 1ο στάδιο αναφέρεταιστην **Πολιτισμικά Επάγρυπνη και Συμπονετική Ηγεσία στη φροντίδα Υγείας**. Η αυτογνωσία (να γνωρίζουν τις δυνατότητες και αδυναμίες τους) θεωρείται το πρώτο βήμα στη εφαρμογή πολιτισμικά επαρκούς και συμπονετικής ηγεσίας. Οι ηγέτες στο χώρο της υγείας πρέπει να αναγνωρίζουν τις διαφορετικές ανάγκες των πελατών και του προσωπικού τους ειδικά όσον αφορά τη πολιτισμική διάσταση και να τους φροντίζουν δείχνοντας συμπόνια.Οι ηγέτες θα πρέπει να δημιουργούν και να δίνουν κίνητρα στο προσωπικόώστε να καλλιεργούν και να προωθούν τις ηθικές αξίες και αρετές στο εργασιακό περιβάλλον.

Το 2ο στάδιο αναφέρεται στην **Πολιτισμικά Γνωσιολογική και Συμπονετική ηγεσία στη Φροντίδα Υγείας**. Οι ηγέτες θα πρέπει να αναπτύξουν γενικές και ειδικές πολιτισμικές γνώσεις και να δείξουν κατανόηση χωρίς να επικρίνουν. Αυτό θα βοηθήσει στην καλύτερη κατανόηση των ιδιαίτερων αναγκών των ατόμων χωρίς κριτική.Επιπρόσθετα, η γνώση αναφορικά με τους τρόπους και τις μεθόδους διαχείρισης και εφαρμογής της πολιτισμικάεπαρκούς και συμπονετικής ηγεσίας κρίνεται αναγκαία.

Το 3ο στοιχείο είναι η **Πολιτισμικά Ευαίσθητη και Συμπονετική ηγεσία στη Φροντίδα Υγείας**. Οι ηγέτες πρέπει να δημιουργούν εργασιακό περιβάλλον που να αποδέχεται την ποικιλομορφία και να προωθεί τη διαπολιτισμική επικοινωνία, την αμοιβαία κατανόηση, το σεβασμό και την εμπιστοσύνη μεταξύ των επαγγελματιών υγείας.Χρειάζονται να εξασκήσουν την ενεργητική ακρόαση προς το προσωπικό και τους πελάτες τους και να είναι δεκτικοί στις διαφορετικές απόψεις και πρακτικές, πριν να πάρουν αποφάσεις ή να εκφράσουν απόψεις. Μέσω πολιτισμικά κατάλληλης και συμπονετικής δράσης, οι ηγέτες στο χώρο της υγείας, πρέπει να δείξουν σεβασμό στην αξιοπρέπεια του προσωπικού και των πελατών τους και να λειτουργήσουν ως πρότυπο για την ανάπτυξη πολιτισμικά ευαίσθητης και συμπονετικής σχέσης.

Στο 4ο στάδιο, είναι η **Πολιτισμικά Επαρκής και Συμπονετική Ηγεσία στη Φροντίδα Υγείας**. Οιηγέτεςθα είναι σε θέση να διαχειρίζονται ενδεχόμενες αδυναμίες και προβλήματα στο εργασιακό περιβάλλον και να έχουν την δυνατότητα και ικανότητα να αντιμετωπίσουνακατάλληλες πρακτικές και συμπεριφορές. Θα πρέπει να προωθήσουν την ολιστική φροντίδα υγείας με επίκεντρο τον πελάτη, που να υποστηρίζεται από μια πολιτισμικά επαρκή και συμπονετική αξιολόγηση των αναγκών του. Εξίσου σημαντική είναι να παρέχουν και να λαμβάνουν στήριξη το προσωπικό και τους πελάτες με διαφορετικό πολιτισμικό υπόβαθρο και να δρουν ως πρότυπο σχετικά με τις ηθικές αρχές της ισότητας, της πρακτικής χωρίς διάκριση, της εμπιστευτικότητας και της αξιοπιστίας. Οι ηγέτες πρέπει να έχουν το θάρρος να μιλήσουν όταν εντοπίσουν αδύνατη και απάνθρωπη πρακτική προς τους πελάτες ή τυχόν ύπαρξης βίας και εκφοβισμού προς το προσωπικό και τους συνεργάτες τους.

Οι πολιτισμικά επαρκείς και συμπονετικοί ηγέτες στη φροντίδα υγείας, μπορούν να κινητοποιήσουν λύσεις που να αντιμετωπίσουν και να διαχειριστούν αποτελεσματικά δυνητικάεμπόδια και προκλήσεις σχετικά με την ηγεσία.